סיריל מ. קורנבלות'

סיריל מ. קורנבלות' (באנגלית: Cyril M. Kornbluth;‏ 2 ביולי 1923 - 21 במרץ 1958) היה סופר מדע בדיוני יהודי אמריקאי, וחבר בולט של Futurians. הוא השתמש במגוון שמות עט, כולל ססיל קורווין, ס. ד. גוטסמן, אדוארד ג'בלן, קנת פלקונר, וולטר ג. דייוויס, סיימון אייזנר, פרק הירדן, ארתור קוק, פול דניס לאבונד ומארינר סקוט. תוספת ה-"M" בשמו של קורנבלות' היה אולי כמחווה לאשתו, מרי באיירס. קורנבלות' נולד וגדל באינווד בעיר ניו יורק. כנער, הוא הצטרף ל-Futurians, קבוצה רבת השפעה של חובבי מדע בדיוני וסופרי הז'אנר. כחבר בקבוצה זו, הוא פגש והתיידד עם אייזק אסימוב, פרדריק פול, דונלד א. וולהיים, רוברט לאונדס ואת אשתו לעתיד מרי באיירס. הוא גם השתתף בפנדום של איגוד עיתונאים חובבי פנטסיה (Fantasy Amateur Press Association). קורנבלות' שירת בצבא ארצות הברית במלחמת העולם השנייה (בזירה האירופית). הוא קיבל את כוכב הארד על השתתפותו בקרב על הבליטה, שם שירת כחבר בצוות מקלע כבד. עם שחרורו, הוא חזר להשלים את לימודיו, שנקטעו על ידי המלחמה, באוניברסיטת שיקגו. בעת שהתגורר בשיקגו, הוא עבד גם בשירות ידיעות רדיופוני. בשנת 1951 הוא החל לכתוב במשרה מלאה וחזר לחוף המזרחי שם שיתף פעולה במספר סיפורים עם חברים ותיקים מה-Futurian פרדריק פול וג'ודית מריל. קורנבלות' החל לכתוב בגיל 15. סיפורו הראשון, "ירי הרקטות של 1955" (The Rocket of 1955), יצא לאור באוגוסט 1939 בפנזין של ריצ'רד וילסון (אנ') "בריחה" ("Escape")‏; שיתוף הפעולה הראשון שלו, "בנים חורגים למאדים" (Stepsons of Mars), נכתב עם ריצ'רד וילסון ופורסם בשם "Ivar Towers", הופיע באפריל 1940 במגזין Astonishing Stories. סיפורו התיק השחור הקטן (אנ') עובד לראשונה לתוכנית הטלוויזיה Tales of Tomorrow ב-30 במאי 1952. מאוחר יותר הותאם לטלוויזיה על ידי ה-BBC בשנת 1969 לסדרה Out of the Unknown. בשנת 1970, אותו הסיפור עובד מחדש על ידי רוד סרלינג (אנ') לפרק בסדרת ה-Night Gallery. בפרק זה כיכב ברג'ס מרדית' כאלכוהוליסט דוקטור ויליאם פול, שמזה זמן איבד את רישיון הרופא שלו והפך לאלכוהוליסט חסר בית. הוא מוצא את התיק השחור ובו טכנולוגיה רפואית מתקדמת מהעתיד (2098), ולאחר שנכשל בניסיון למשכן אותו, הוא משתמש בכליו בנדיבות. הסיפור "מצעד המטומטמים" (אנ') הוא מבט על עתיד רחוק שבו אוכלוסיית העולם מורכבת מחמישה מיליארד אידיוטים וכמה מיליוני גאונים - מיעוט רעוע של "אליטה" העובדת מאחורי הקלעים באופן נואש כדי לשמור על תפקוד המערכות. רבים מהרומנים של קורנבלות' נכתבו כשיתופי פעולה: או עם ג'ודית מריל (באמצעות שם העט סיריל ג'אד(אנ')), או עם פרדריק פול. בין החשובים בהם היו הרומנים גלדיאטור בחוק(אנ') וסוחרי החלל(אנ'). הסיפור "סוחרי החלל" תרם באופן משמעותי להתבגרות ז'אנר המדע בדיוני ולמכובדות אקדמית רחבה יותר שלו, לא רק באמריקה אלא גם באירופה. קורנבלות' גם כתב מספר רומנים תחת שמו שלו והמוצלחים בהם היו: The Syndic ו-Not This August. קורנבלות' מת בגיל 34 בלווינטאון, ניו יורק. הוא אמור היה להיפגש עם בוב מילס בעיר ניו יורק, ופינוי השלג משביל הגישה של מכוניתו, גרם לו לאבד זמן ולמהר כדי להשיג את הרכבת. הוא קיבל התקף לב על רציף תחנת הרכבת. מספר סיפורים קצרים נותרו בלתי גמורים עם מותו של קורנבלות', והם הושלמו בסופו של דבר ופורסמו על ידי פרדריק פול. אחד מהסיפורים האלה, "המפגש" (The Meeting) שפורסם בנובמבר 1972 במגזין לפנטזיה ומדע בדיוני (אנ'), היה שותף לפרס הוגו ב-1973 לסיפור הקצר הטוב ביותר, הוא זכה יחד עם סיפורו של ר. א. לפרטי (אנ')‏ "Eurema's Dam". כמעט כל סיפורי המדע הבדיוני של קורנבלות' נאספו לספר His Share of Glory: The Complete Short Science Fiction of C. M. Kornbluth בהוצאת NASFA ב-1977. פרס הוגו לשנת 1973 לסיפור הקצר הטוב ביותר לסיפורו, "המפגש" (The Meeting) שמו מוזכר בסדרה של צרות של למוני סניקט (שם העט של דניאל הנדלר) כחבר בקבוצת ה-V.F.D. ארגון סודי המוקדש לקידום אוריינות, למידה קלאסית, ומניעת פשיעה "תיק שחור קטן" בתוך מבחר הסיפורת הבדיונית בעריכת רוברט סילברברג, בתרגום עמנואל לוטם, הוצאת עם עובד, 1981 "סוחרי החלל", יחד עם פרדריק פול, בתרגום עמוס גפן, הוצאת מסדה, רמת גן, 1981 "זאב זאב", יחד עם פרדריק פול, בתרגום יקותיאל שנייבאום, הוצאת עם עובד, 1980 Outpost Mars (1952) (with Judith Merril, writing as Cyril Judd), first published as a Galaxy science fiction|Galaxy serial entitled Mars Child (May–July 1951) and later reprinted as Galaxy novel No. 46 retitled Sin in Space (1961). The Space Merchants (1952) (with Frederik Pohl), first published as a Galaxy science fiction|Galaxy serial entitled Gravy Planet (June–August 1952) Gunner Cade (1952) (with Judith Merril, writing as Cyril Judd, first published as an Astounding Science Fiction serial (March–May 1952)) Takeoff (1952) The Syndic (1953) Winner of the Prometheus Award Search the Sky (1954) (with Frederik Pohl) substantially revised by Pohl (1985) Gladiator at Law (1955) (with Frederik Pohl, first published as a Galaxy science fiction|Galaxy serial (June–August 1954)) revised by Pohl (1986) Presidential Year (novel) (1958) (with Frederick Pohl) Wolfbane (novel)|Wolfbane (1959) (with Frederik Pohl) (first published as a Galaxy science fiction|Galaxy serial (Oct–Nov 1957)) substantially rewritten by Pohl (1986) Not This August (1955) (AKA Christmas Eve) revised by Pohl (1981) Venus, Inc. (1985) (with Frederik Pohl; this is an omnibus edition of The Space Merchants (1952) and Pohl's solo novel, The Merchant’s War (1984)) Asimov, Isaac. In Memory Yet Green (Doubleday, 1979) and I. Asimov: A Memoir (Doubleday, 1994) Knight, Damon. The Futurians (John Day, 1977) Pohl, Frederik. The Way the Future Was: A Memoir (Ballantine Books, 1978) ISBN 978-0-345-27714-5 Rich, Mark. C. M. Kornbluth: The Life and Works of a Science Fiction Visionary (McFarland, 2009) ISBN 978-0-7864-4393-2 מדיה וקבצים בנושא סיריל מ. קורנבלות' בוויקישיתוף Cyril זכרונות על קורנבלות' מאת פרדריק פול קורנבלות' באתר isfdb Cyril With an M (or, I'm As Kornbluth as Kansas in August) מאת Bud Webster באתר Past Masters מיצירותיו באתר worldcat סיריל מ. קורנבלות', באתר אנציקלופדיה בריטניקה (באנגלית) כתבי סיריל מ. קורנבלות' בפרויקט גוטנברג (באנגלית) סיריל מ. קורנבלות', ברשת החברתית Goodreads Cyril With an M (or, I'm As Kornbluth as Kansas in August) מאת Bud Webster זוכי פרס הוגו ל-1973